
Privind revocarea Hotărârii Consiliului Local al Municipiului Timişoara nr. 229/29.06.2010
privind  intabularea unor constructii de la CET Timisoara Centru  in proprietatea Municipiului Timisoara.

Prin Hotărârea de Guvern nr. 104/07.02.2002 privind transmiterea unor centrale electrice de termoficare din domeniul privat al statului si din patrimoniul Societatii Comerciale "Termoelectrica" - S.A. in domeniul public al unor unitati administrativ-teritoriale si in administrarea consiliilor locale ale acestora, s-a aprobat transmiterea fără plata a centralelor electrice de termoficare din Timişoara, Centrală electrică de termoficare Centru şi Centrală electrică de termoficare Sud, din domeniul privat al statului şi din patrimoniul Societăţii Comerciale "Termoelectrica" - S.A. în domeniul public al municipiului Timişoara în administrarea Consiliului Local Timişoara.
Prin HCLMT nr. 224/2002 a fost constituită Societatea Comercială "TERMOCET 2002 " S.A. având obiectul principal de activitate producţia şi distribuţia energiei termice şi a apei calde, persoană juridică română cu un capital de 25.000.000 lei, cu sediul în Timişoara B-dul C.D.Loga nr.1, iar prin HCLMT nr. 254/2002 modificat prin HCLMT nr. 273/2002 a fost aprobat transferul din domeniul public al Municipiului Timişoara în domeniul privat al Municipiului Timişoara a bunurilor preluate prin Protocolul de predare-preluare  a centralelor de termoficare CET Timişoara - Centru şi  CET Timişoara - Sud  cu excepţia reţelelor termice primare care sunt în domeniul  public al Municipiului Timişoara, urmând ca bunurile transferate  în domeniul privat  al Municipiului Timişoara, conform art.1 ,Anexa nr.1, vor fi trecute în capitalul social al S.C. TERMOCET 2002 S.A., acesta majorându-se de la 25.000.000 lei existent la data înfiinţării, la 484.485.450.487,04 lei, în urma transferului.

Începând cu 01.01.2004 prin HCLMT nr. 313/2003 s-a aprobat forma juridică de funcţionare a SC COLTERM SA prin fuziunea SC TERMOCET 2002 SA cu SC CALOR SA, conform căreia patrimoniul SC COLTERM SA fiind format din universalitatea drepturilor şi a obligaţiilor celor două societăţi care au fuzionat.

În mod eronat, prin HCLMT nr. 229/2010 privind intabularea unor constructii de la CET Timisoara Centru  in proprietatea Municipiului Timisoara, a fost însuşită apartenenţa la domeniul privat al Municipiului Timişoara a construcţiilor de la CET Timişoara Centru cu titlul de edificare pe terenurile atestate in  domeniul public al municipiului Timişoara, înscrise in cartile funciare CF= 409032 TOP= 6902/1/13 , CF=419426 TOP=6902/1/5, CF=419425 TOP=6902/1/4, CF=408995 TOP=6902/1/1  Timisoara, respectiv pe terenurile proprietatea Primariei municipiului Timisoara  inscrise in CF= 410766 TOP=6881/3, CF= 410764 TOP=6897/1/1/3/5 Timisoara, provenite din CF = 2 Timisoara.  
Având în vedere cele de mai sus,
PROPUNEM:
Emiterea unei Hotărâri a Consiliului Local, prin care să se aprobe revocarea HCLMT nr. 229/2010 privind intabularea unor constructii de la CET Timisoara Centru  in proprietatea Municipiului Timisoara, aceste construcţii rămânând în patrimoniul SC COLTERM SA.

